
ΤΕΥΧΟΣ ΔΕΥΤΕΡΟ 


Αρ 


. Φύλλου 2932 


ΑΠΟΦΑΣΕΙΣ 

Αριθ. Α4β/Γ·Π·/θίΚ·634 39 

Πλαίσιο εκπόνησης πολιτικών ψυχικής υγείας και 
καθορισμός κριτηρίων, προϋποθέσεων, δικαιολο- 
γητικών, διαδικασίας και κάθε άλλης λεπτομέρει¬ 
ας για έγκριση σκοπιμότητας και χορήγηση άδειας 
ίδρυσης και άδειας λειτουργίας Μονάδων Ψυχι¬ 
κής Υγείας στον Ιδιωτικό Κερδοσκοπικό και μη 
Κερδοσκοπικό Τομέα του άρθρου 11 του ν. 2716/ 
1999. 

Ο ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις του ν. 2716/1999 (ΦΕΚ 96 Α') για την 
«Ανάπτυξη και τον εκσυγχρονισμό των υπηρεσιών ψυ¬ 
χικής υγείας και άλλες διατάξεις», όπως τροποποιήθηκε 
και ισχύει. 

2. Τιςδιατάξειςτουν. 4461/2017 (ΦΕΚ38 Α') για τη «Με¬ 
ταρρύθμιση της Διοικητικής οργάνωσης των υπηρεσιών 
ψυχικής Υγείας, Κέντρα Εμπειρογνωμοσύνης σπάνιων 
και πσλύπλσκων νσσημάτων, τρσπσπσίηση συνταξισδσ- 
τικών ρυθμίσεων τσυ ν. 4387/2016 και άλλες διατάξεις», 
όπως ισχύει. 

3. Τις διατάξεις του π.δ. 106/2014 (ΦΕΚ 173/Α72014) 
«Οργανισμός του Υπουργείου Υγείας», όπως ισχύει. 

4. Τ ην απόφαση 876/16.5.2000, (Β' 661) των Υπσυργών 
Οικονομικών και Υγείας και Πρόνοιας «Καθορισμός του 
τρόπου οργάνωσης και λειτουργίας των Μονάδων Ψυ- 
χοκοινωνικές Αποκατάστασης (Οικοτροφεία, Ξενώνες) 
και των προγραμμάτων Προστατευμένων Διαμερισμά¬ 
των του άρθρου 9 του ν. 2716/1999», όπως τροποποι¬ 
ήθηκε με την απόφαση 56675/11.6.2013, (Β' 1426) των 
Υπουργών Οικονομικών και Υγείας «Τροποποίηση της 
κοινής υπουργικής απόφασης Α3/οικ.876/16-05-2000 
καθσρισμός τσυ τρόπσυ σργάνωσης και λειτσυργίας των 
Μονάδων Ψυχοκοινωνικής αποκατάστασης (Οικοτρο¬ 
φεία, Ξενώνες) και των Προγραμμάτων Προστατευμένων 
Διαμερισμάτων του άρθρου 9 του ν. 2716/1999». 

5. Την απόφαση 156618/25.11.2009, (Β' 2444) της 
Υπουργού Υγείας και Κοινωνικής Αλληλεγγύης «Καθο¬ 
ρισμός του τρόπου οργάνωσης και λειτουργίας των Κέ¬ 
ντρων Ημέρας του άρθρου 8 του ν. 2716/1999», όπως 
έχει τροποποιηθεί με τις αποφάσεις 50557/29.5.2013, 


(Β' 1299) και 56669/11.6.2013, (ΒΊ 426) της Υφυπαυργαύ 
Υγείας. 

6. Την απόφαση 1662/21.5.2001, (Β'691) τσυ Υπσυργσύ 
Υγείας και Πρόνοιας «Καθορισμός του τρόπου λειτουρ¬ 
γίας και της στελέχωσης των Κινητών Μονάδων Ψυχι¬ 
κής Υγείας του άρθρου 7 του ν. 2716/1999 καθώς και 
κάθε λεπτομέρειας εφαρμογής του ιδίου άρθρου», όπως 
τροποποιήθηκε με την αριθ. πρωτ. Υ5β/Γ.Π.οικ. 50552/ 
29-5-2013 (ΦΕΚ Β' 1299/29.05.2013) υπουργική απόφαση 
με θέμα «Τροποποίηση της υπουργικής απόφασης με 
αριθ. πρωτ. Υ5β/οικ.1662/21-5-2001 (ΦΕΚ 691 /Β72001) 
με θέμα «Καθορισμός του τρόπου λειτουργίας και της 
στελέχωσης των Κινητών Μονάδων. 

7. Την απόφαση 107931/22.11.2013 (ΑΔΑ: ΒΛΟ80- 
ΝΜΚ) της Υφυπουργού 

Υγείας με θέμα «Επικαιροποίηση προδιαγραφών κτι- 
ριακής υποδομής Μονάδων 

Ψυχοκοινωνικής Αποκατάστασης (Ξενώνες και Οικο- 
τροφεία)στα πλαίσια του 

προγράμματος ΨΥΧΑΡΓΩΣ». 

8. Την απόφαση 107933/22.11.2013 (ΑΔΑ: ΒΛ08Θ-ΚΣΞ) 
της Υφυπουργού Υγείας με θέμα «Επικαιροποίηση προ¬ 
διαγραφών κτιριακής υποδομής Μονάδων Ψυχοκοινω- 
νικής Αποκατάστασης (Κέντρα Ημέρας) στα πλαίσια τσυ 
προγράμματος ΨΥΧΑΡΓΩΣ». 

9. Τ ην ανάγκη εξορθολογισμού της διαδικασίας εκπό¬ 
νησης σχεδιασμού. 

10. Την ανάγκη διασφάλισης διαφάνειας και αξιοκρα¬ 
τίας κατά τη διαδικασία επιλογής φυσικών προσώπων 
και φσρέων πσυ αναπτύσσσυν Μανάδες Ψυχικής Υγείας. 

11. Την ανάγκη υιοθέτησης ασφαλιστικών δικλείδων 
στην κατεύθυνση της διασφάλισης της παροχής ποιοτι¬ 
κών υπηρεσιών ψυχικής υγείας. 

12. Τις διατάξεις της παρ. 2 του άρθρου 1 του ν. 2469/ 
1997 (ΦΕΚ 38/Α'/1997) και το γεγονός ότι από τις δια¬ 
τάξεις της απόφασης αυτής δεν προκαλείται πρόσθετη 
δαπάνη σε βάρος του κρατικού προϋπολογισμού, απο¬ 
φασίζουμε: 

ΚΕΦΑΑΑΙΟ Α' 

ΕΚΠΟΝΗΣΗ ΣΧΕΔΙΑΣΜΟΥ 

Αρθρο 1 

Έγκριση σκοπιμότητας πολιτικών ψυχικής υγείας 

1. Ανά διετία και έως το Σεπτέμβρη εκπονείται ή επι- 
καιροποιείται ο σχεδιασμός της Διεύθυνσης Ψυχικής 

Υγείας για τις πολιτικές ψυχικής υγείας σε συνεργασία 
με συναρμόδιες Διευθύνσεις του Υπουργείου και τα 
Περιφερειακά Διατομεακά Συμβούλια και εκδίδεται η 
απόφαση έγκρισης σκοπιμότητας για την υλοποίηση 
του σχεδιασμού αυτού. 

Στο ανωτέρω πλαίσιο περιλαμβάνεται και η ανάπτυ¬ 
ξη Μονάδων Ψυχικής Υγείας στον Ιδιωτικό Κερδοσκο¬ 
πικό και μη Κερδοσκοπικό Τομέα του άρθρου 11 του 
V. 2716/1999. 

2. Για την έκδοση της εν λόγω απόφασης έγκρισης σκο¬ 
πιμότητας εκτιμάται η ανάγκη κάλυψης των αναγκών 
όλου του φάσματος των ψυχικών διαταραχών, καθώς 
και επιμέρους πληθυσμιακών υποομάδων που απαιτούν 
διακριτές υπηρεσίες ψυχικής υγείας, όπως προκύπτουν 
από τα πληθυσμιακά και επιδημιολογικά δεδομένα της 
περιοχής ίδρυσης της προτεινόμενης μονάδας, λαμβά- 
νοντας υπόψη τις υπάρχουσες υποδομές, το προσωπικό 
αυτών και το επίπεδο υπηρεσιών που παρέχουν, σύμφω¬ 
να και με τις γενικές αρχές και κατευθύνσεις του άρθρου 
1 του V. 2716/1999 για την παροχή υπηρεσιών ψυχικής 
υγείας. 

ΚΕΦΑΛΑΙΟ Β' 

ΠΛΑΙΣΙΟ ΕΠΙΛΟΓΗΣ ΓΙΑ ΤΗΝ ΑΝΑΠΤΥΞΗ 

ΜΟΝΑΔΩΝ ΨΥΧΙΚΗΣ ΥΓΕΙΑΣ 

ΚΑΤΟΠΙΝ ΠΡΟΣΚΛΗΣΗΣ ΣΤΟΝ ΙΔΙΩΤΙΚΟ 

ΚΕΡΔΟΣΚΟΠΙΚΟ ΚΑΙ ΜΗ ΚΕΡΔΟΣΚΟΠΙΚΟ ΤΟΜΕΑ 

Αρθρο 2 

Πρόσκληση εκδήλωσης ενδιαφέροντος 

1. Η επιλογή των φυσικών ή νομικών προσώπων ιδι¬ 
ωτικού δικαίου κερδοσκοπικού ή μη χαρακτήρα που 
θα αναλάβουν τη λειτουργία Μονάδας Ψυχικής Υγείας 
πραγματοποιείται μετά από πρόσκληση εκδήλωσης εν¬ 
διαφέροντος της Διεύθυνσης Ψυχικής Υγείας του Υπουρ¬ 
γείου Υγείας. 

2. Στην πρόσκληση εκδήλωσης ενδιαφέροντος ανα- 
φέρονται απαραιτήτως με σαφήνεια και πληρότητα τα 
κάτωθι: 

α. Περιγραφή της Μονάδας Ψυχικής Υγείας (τύπος μο¬ 
νάδας, έδρα μονάδας, ομάδα-στόχος, σύνθεση τη ς πο- 
λυκλαδική ς θεραπευτικής ομάδας, δυναμικότητα κ.λπ.). 

β. Προϋπολογισμός και πηγές χρηματοδότησης για 
την ίδρυση και λειτουργία της Μονάδας Ψυχικής Υγείας 

γ. Περιγραφή της διαδικασίας αξιολόγησης. 

δ. Όροι και διαδικασία συμμετοχής. 

ε. Διαδικασία αξιολόγησης συμμετοχών: ορισμός των 
κριτηρίων αξιολόγησης και του τρόπου βαθμολόγησής 
τους. 

3. Η πρόσκληση εκδήλωσης ενδιαφέροντος δημοσιεύ¬ 
εται υποχρεωτικά στο πρόγραμμα «ΔΙΑΥΓΕΙΑ» και στον 
ιστότοπο του Υπουργείου Υγείας. 

Η οριζόμενη στην πρόσκληση προθεσμία υποβολής 
συμμετοχών είναι τουλάχιστον δεκαπέντε (15) εργάσιμες 
ημέρες από την ημερομηνία δημοσίευσης της πρόσκλη¬ 
σης. 

Αρθρο 3 

Φάκελος συμμετοχής 

1. Για τη συμμετοχή στη διαδικασία αξιολόγησης, ο 
ενδιαφερόμενος φορέας υποβάλλει στη Διεύθυνση 


Ψυχικής Υγείας του Υπουργείου Υγείας σφραγισμένο 
φάκελο συμμετοχής, ο οποίος περιλαμβάνει: 

α. Σφραγισμένο υποφάκελο δικαιολογητικών συμμε¬ 
τοχής. 

β. Σφραγισμένο υποφάκελο πρότασης για τη λειτουρ¬ 
γία Μονάδας Ψυχικής Υγείας. 

2.0 υποφάκελος δικαιολογητικών περιλαμβάνει: 
α. Αίτηση συμμετοχής στη διαδικασία αξιολόγησης, 
β. Προκειμένου για νομικό πρόσωπο, έγγραφα νομι¬ 
μοποίησης, όπως αυτά θα ορίζονται στην πρόσκληση 
εκδήλωσης ενδιαφέροντος. 

γ. Πλήρες αντίγραφο ποινικού μητρώου και υπεύθυνη 
δήλωση περί μη δίωξης για κακουργήματα, για αδική¬ 
ματα κατά της γενετήσιας ελευθερίας, για κάποιο από 
τα αδικήματα του αρ. 8 παρ. 5 ν. 3528/2007, του νόμου 
περί ναρκωτικών, της δωροδοκίας και της διαφθοράς 
σύμφωνα και με το ν. 3560/2007 ως εκάστοτε ισχύει, της 
δόλιας χρεωκοπίας και της νομιμοποίησης εσόδων από 
παράνομες δραστηριότητες σύμφωνα με την εκάστοτε 
κείμενη νομοθεσία, για τα φυσικά πρόσωπα ή τους νό¬ 
μιμους εκπροσώπους και τους διαχειριστές. 

δ. Υπεύθυνη δήλωση ότι οι νόμιμοι εκπρόσωποι ή δι¬ 
αχειριστές των νομικών προσώπων δεν είναι γιατροί ή 
ψυχολόγοι κλάδου Ε.Σ.Υ. ή επαγγελματίες ψυχικής υγείας 
που έχουν δημοσιοϋπαλληλική ιδιότητα. 

ε. Πιστοποιητικό περί μη πτώχευσης, μη κατάθεσης 
αίτησης πτώχευσης, μη κατάθεσης αίτησης για συνδι- 
αλλαγή-εξυγίανση, μη κατάθεσης αίτησης για λύση και 
μη λύσης του νομικού προσώπου, εφόσον πρόκειται για 
νομικά πρόσωπα. 

στ. Φορολογική και ασφαλιστική ενημερότητα κατά 
την ισχύουσα νομοθεσία. 

ζ. Παραστατικό εκπροσώπησης, στην περίπτωση που 
ο υποψήφιος φορέας επιθυμεί να συμμετέχει στη δια¬ 
δικασία αποσφράγισης των φακέλων των συμμετοχών 
με αντιπρόσωπο του και όχι με το νόμιμο εκπρόσωπο. 

Συμμετοχές οι οποίες δεν περιλαμβάνουν κάποιο από 
τα παραπάνω απορρίπτονται τυπικά κατά τον έλεγχο των 
στοιχείων του υποφακέλου δικαιολογητικών και τυχόν 
προσφυγές δεν γίνονται αποδεκτές, ακόμα και αν ο συμ- 
μετέχων με την προσφυγή του υποβάλει εκ των υστέρων 
τα εν λόγω δικαιολογητικά. 

3.0 υποφάκελος πρότασης για τη λειτουργία Μονάδας 
Ψυχικής Υγείας περιλαμβάνει κατ' ελάχιστον: 

α. Π ροκειμένου για νομικό πρόσωπο, χαρακτηριστικά 
(προφίλ) και ιστορικό δράσεων του φορέα, που εστιάζει 
στις κοινωφελείς και εθελοντικές δράσεις του φορέα για 
την υποστήριξη κοινωνικά ευπαθών ομάδων, και ιδιαί¬ 
τερα στις δράσεις ψυχικής υγείας. 

Προκειμένου για φυσικό πρόσωπο, αντίστοιχο αναλυ¬ 
τικό βιογραφικό σημείωμα. 

β. Βιογραφικό σημείωμα και άδεια άσκησης επαγγέλ¬ 
ματος του προσώπου που πρόκειται να οριστεί Επιστη¬ 
μονικά Υπεύθυνος της προτεινόμενης μονάδας, συνο- 
δευόμενο από τα απαραίτητα δικαιολογητικά για την 
απόδειξη των τυπικών και ουσιαστικών προσόντων. 

Ο Επιστημονικά Υπεύθυνος ορίζεται από τις ειδικό¬ 
τητες που απαρτίζουν την πολυκλαδική θεραπευτική 

ομάδα, σύμφωνα με την περίπτωση γ τσυ άρθρσυ 4 της 
παρσύσας. 

Ο Επιστημσνικά Υπεύθυνσς πρέπει να διαθέτει τεκμη¬ 
ριωμένη εμπειρία ταυλάχισταν δύα (2) χρόνων στην δι¬ 
εύθυνση εξωνσσοκσμειακών Μσνάδων Ψυχικής Υγείας ή 
Μανάδων και Πραγραμμάτων ψυχακαινωνικής απακατά- 
στασης και επαγγελματικής επανένταξης, ή ταυλάχισταν 
πενταετή εργασιακή εμπειρία σε ανάλαγες μανάδες. 

Ειδικά στις Κινητές Μανάδες Ψυχικής Υγείας, σ Επιστη¬ 
μονικά Υπεύθυνος πρέπει να είναι ψυχίατρος ή παιδο- 
ψυχίατρος, και στα Κέντρα Ημέρας (ΚΜΨΥ) ψυχίατρος ή 
παιδοψυχίατρος ή ψυχολόγος με ειδίκευση στην κλινική 
ψυχολογία. 

Και στις δύο περιπτώσεις, απαιτείται τριετής εργασι¬ 
ακή εμπειρία σε Κινητή Μονάδα ή Κέντρο Ημέρας, ή 
πενταετής τουλάχιστον κλινική εμπειρία σε Μονάδες 
Ψυχικής Υγείας ή σε συναφείς κοινοτικές (μη - ιδρυμα¬ 
τικές) Μονάδες του ευρύτερου δημόσιου τομέα και του 
εξωτερικού. 

γ. Τη σύνθεση της πολυκλαδικής θεραπευτικής ομάδας 
(αριθμός ανά ειδικότητα). 

Σε περίπτωση που ο φορέας υποβάλει επιπλέον βιο- 
γραφικά σημειώματα και άδειες άσκησης επαγγέλματος 
των βασικών μελών της πολυκλαδικής θεραπευτικής 
ομάδας όπως εξειδικεύονται στην πρόσκληση εκδήλω¬ 
σης ενδιαφέροντος, καθώς και βιογραφικό σημείωμα 
του διοικητικού υπαλλήλου, συνοδευόμενα από τα απα¬ 
ραίτητα δικαιολογητικά για την απόδειξη των τυπικών 
και ουσιαστικών προσόντων, αυτά συνεκτιμώνται κατά 
την αξιολόγηση. 

Το 1/3 τουλάχιστον του προσωπικού οφείλει να έχει 
αποδεδειγμένη εργασιακή εμπειρία τουλάχιστον 6 μη¬ 
νών σε εξωνοσοκομειακές Μονάδες Ψυχικής Υγείας ή 
Μονάδες Ψυχοκοινωνικής Αποκατάστασης, ή σε συνα¬ 
φείς κοινοτικές (μη- ιδρυματικές) Μονάδες του ευρύτε¬ 
ρου δημόσιου τομέα και του εξωτερικού. 

δ. Τη μεθοδολογία επίτευξης των στόχων και το σχέ¬ 
διο δράσης της Μονάδας Ψυχικής Υγείας (πρόγραμμα 
λειτουργίας, δραστηριότητες ψυχοκοινωνικής αποκατά¬ 
στασης κ.λπ.), με βάση τα αναφερόμενα στην πρόσκλη¬ 
ση εκδήλωσης ενδιαφέροντος. 

ε. Τον τρόπο λειτουργικής διασύνδεσης με τις ήδη 
λειτουργούσες Μονάδες Ψυχικής υγείας και τις λοιπές 
κοινωνικές υπηρεσίες του Τομέα Ψυχικής Υγείας στον 
οποίο ανήκει η μονάδα. 

στ. Υπεύθυνη δήλωση του φορέα στην οποία θα ανα- 
φέρεται ότι η μονάδα θα λειτουργήσει μέσα στα γεωγρα¬ 
φικά και διοικητικά όρια, όπως προσδιορίζονται στην 
πρόσκληση εκδήλωσης ενδιαφέροντος. 

4. Η πρόσκληση εκδήλωσης ενδιαφέροντος εξειδικεύ¬ 
ει με σαφήνεια το περιεχόμενο του φακέλου συμμετοχής. 

Άρθρο 4 

Κριτήρια αξιολόγησης 

Για την επιλογή του φορέα που θα αναλάβει τη λει¬ 
τουργία της μονάδας λαμβάνονται υπόψη τα ακόλουθα 
κριτήρια, η βαρύτητα των οποίων ορίζεται στην πρό¬ 
σκληση ενδιαφέροντος: 


α. Η τεχνογνωσία και η εμπειρία του φορέα στη λει¬ 
τουργία Μονάδων Ψυχικής Υγείας, και ειδικότερα η 
τεχνογνωσία και η εμπειρία στο συγκεκριμένο τύπο 
μονάδας. Στο παρόν πεδίο συνεκτιμάται εξωτερική αξι¬ 
ολόγηση μονάδων ή δράσεων ψυχικής υγείας του φορέα 
ως προς την ποιότητα των παρεχόμενων υπηρεσιών, 
την προστασία των δικαιωμάτων, την ικανοποίηση των 
ληπτών των υπηρεσιών και την αποτελεσματικότητα των 
παρεμβάσεων από αρμόδια εθνικά ή διεθνή όργανα. 

β. Η τεχνογνωσία και εμπειρία του προτεινόμενου Επι¬ 
στημονικά Υπεύθυνου. 

γ. Η τεχνογνωσία και εμπειρία των μελών της προτει- 
νόμενης θεραπευτικής ομάδας που πρόκειται να στελε¬ 
χώσει την μονάδα, και ιδιαίτερα τα προσόντα των ειδι¬ 
κοτήτων του ψυχιάτρου, παιδοψυχίατρου, ψυχολόγου, 
κοινωνικού λειτουργού, εργοθεραπευτή, φυσικοθερα- 
πευτή, νοσηλευτή, επισκέπτη υγείας, καθώς και πρό¬ 
σθετων ειδικοτήτων ανάλογα με τον τύπο της Μονάδας 
Ψυχικής Υγείας. 

Άρθρο 5 

Επιτροπή αξιολόγησης των φακέλων συμμετοχής 

1. Η Επιτροπή Αξιολόγησης των φακέλων συμμετο¬ 
χής των υποψήφιων φορέων συγκροτείται με απόφαση 
του Υπουργού Υγείας εντός δέκα (10) ημερών από τη 
δημοσίευση της πρόσκλησης και απαρτίζεται από έναν 
εκπρόσωπο της Επιτροπής Ψυχικής Υγείας του ΚΕ.Σ.Υ, 
ο οποίος και ασκεί καθήκοντα Προέδρου, έναν εκπρό¬ 
σωπο του Συντονιστικού Οργάνου των Πε.Δι.Το.ΨΥ, και 
έως τη συγκρότηση του ως άνω οργάνου από έναν εκ¬ 
πρόσωπο των Τ.Ε.Ψ.Υ. της οικείας Υγειονομικής Περιφέ¬ 
ρειας ή της Επικράτειας, ορισθέντα μετά από κλήρωση, 
η οποία διενεργείται στη Διεύθυνση Ψυχικής Υγείας, και 
ένα μέλος με εμπειρία στην ψυχική υγεία που ορίζεται 
από τον υπουργό. 

2. Η Επιτροπή Αξιολόγησης αποσφραγίζει αρχικά τους 
υποφακέλουςτωνδικαιολογητικών συμμετοχής και προ¬ 
βαίνει στον προσήκοντα έλεγχο αυτών. 

Μετά την ολοκλήρωση του ελέγχου, η επιτροπή συ¬ 
ντάσσει πρακτικό, στο οποίο αναφέρονται αφενός οι 
υποψήφιοι φορείς των οποίων τα δικαιολογητικά συμ¬ 
μετοχής κρίθηκαν επαρκή, σύμφωνα με την πρόσκληση 
εκδήλωσης ενδιαφέροντος και έγιναν δεκτά, και αφετέ¬ 
ρου οι υποψήφιοι φορείς των οποίων τα δικαιολογητικά 
συμμετοχής απορρίφθηκαν, με σαφή αιτιολογία αναφο¬ 
ρικά με τους λόγους απόρριψης. 

Οι υποφάκελοι πρότασης των φορέων εκείνων, των 
οποίων τα δικαιολογητικά συμμετοχής κρίθηκαν απορρι- 
πτέα με την ως άνω διαδικασία, επιστρέφονται σε αυτούς 
σφραγισμένοι. 

3. Η Επιτροπή Αξιολόγησης εν συνεχεία αποσφραγί¬ 
ζει τους υποφακέλους των προτάσεων και προβαίνει σε 
αξιολόγηση και βαθμολόγηση αυτών, σύμφωνα με τα 
οριζόμενα στην πρόσκληση εκδήλωσης ενδιαφέροντος 
και στην ποσοτικοποίηση των κριτηρίων του άρθρου 4. 
Μετά την ολοκλήρωση της διαδικασίας, η Επιτροπή Αξι¬ 
ολόγησης συντάσσει πρακτικό, στο οποίο αναφέρεται 
αφενός αναλυτικά η βαθμολόγηση κάθε υποψήφιου 
φορέα ανά κριτήριο, και αφετέρου ο φορέας που επι- 

λέγεται βάσει της βαθμολόγησης για την ανάληψη της 
λειτουργίας της Μονάδας Ψυχικής Υγείας. Το πρακτικό 
υποβάλλεται στη Διεύθυνση Ψυχικής Υγείας εντός είκοσι 
(20) ημερών από την αποσφράγιση των φακέλων και 
η απόφαση της Επιτροπής Αξιολόγησης δημοσιεύεται 
υποχρεωτικά στο πρόγραμμα «ΔΙΑΥΓΕΙΑ» και στον ιστό- 
τοπο του Υπουργείου Υγείας. Η απόφαση της Επιτροπής 
Αξιολόγησης αναφορικά με την επιλογή του φορέα έχει 
δεσμευτικό χαρακτήρα. 

4. Κατά της ως άνω απόφασης, οι έχοντες έννομο συμ¬ 
φέρον, μπορούν να ασκήσουν γραπτή ένσταση μέσα σε 
προθεσμία τριών (3) εργασίμων ημερών από την επομέ¬ 
νη της δημοσιοποίησης κατά τα ανωτέρω. 

Οι ενστάσεις εξετάζονται από την Επιτροπή Ενστάσε¬ 
ων, η οποία συγκροτείται με απόφαση του Υπουργού 
Υγείας εντός δέκα (10) ημερών από τη δημοσίευση της 
πρόσκλησης και απαρτίζεται από έναν εκπρόσωπο της 
Επιτροπής Ψυχικής Υγείας του ΚΕ.Σ.Υ, ο οποίος και ασκεί 
καθήκοντα Προέδρου, έναν εκπρόσωπο του Συντονιστι¬ 
κού Οργάνου των Πε.Δι.Το.ΨΥ., και έως τη συγκρότηση 
του ως άνω οργάνου από έναν εκπρόσωπο τωνΤ.Ε.Ψ.Υ. 
της οικείας Υγειονομικής Περιφέρειας ή της Επικράτει¬ 
ας, ορισθέντα μετά από κλήρωση, η οποία διενεργείται 
στη Διεύθυνση Ψυχικής Υγείας, και έναν εκπρόσωπο με 
εμπειρία στην ψυχική υγεία που ορίζεται από τον Υπουρ¬ 
γό. Τα μέλη της Επιτροπής Ενστάσεων είναι διαφορετικά 
από τα μέλη της Επιτροπής Αξιολόγησης. 

5. Η διαδικασία της αξιολόγησης ολοκληρώνεται εντός 
δέκα (10) ημερών από τη λήξη της προθεσμίας κατάθε¬ 
σης των ενστάσεων με την ανάρτηση στο πρόγραμμα 
«ΔΙΑΥΓΕΙΑ» και στον ιστότοπο του Υπουργείου Υγείας 
τελικού πίνακα, μετά την έκδοση των αποφάσεων επί 
των ενστάσεων. 

Αρθρο 6 

Έκδοση απόφασης έγκρισης σκοπιμότητας 
και χορήγηση άδειας ίδρυσης 
Μονάδας Ψυχικής Υγείας 

1. Μετά την ολοκλήρωση της διαδικασίας αξιολόγη¬ 
σης σύμφωνα με το προηγούμενο άρθρο, ο Υπουργός 
Υγείας εκδίδει την απόφαση έγκρισης σκοπιμότητας για 
την ανάπτυξη της μονάδας, η οποία κοινοποιείται στο 
φορέα που έχει επιλεγεί και αναρτάται στο πρόγραμμα 
«ΔΙΑΥΓΕΙΑ». 

2. Μέσα σε ένα μήνα από την κοινοποίηση της απόφα¬ 
σης έγκρισης σκοπιμότητας, ο φορέας που έχει επιλεγεί 
υποβάλλει φάκελο στη Διεύθυνση Ψυχικής Υγείας του 
Υπουργείου Υγείας με τα δικαιολογητικά όπως προβλέ- 
πονται στο επόμενο άρθρο. Ο Υπουργός Υγείας, μετά 
την εξέταση των υποβληθέντων δικαιολογητικών από 
τη Διεύθυνση Ψυχικής Υγείας, εκδίδει την άδεια ίδρυσης 
της προβλεφθείσας Μονάδας Ψυχικής Υγείας. 

3. Στην περίπτωση που μετά την έκδοση της απόφασης 
έγκρισης σκοπιμότητας ο φορέας υποβάλλει στη Διεύ¬ 
θυνση Ψυχικής Υγείας θετική γνωμοδότηση ελέγχου των 
κτηριακών εγκαταστάσεων της μονάδας αλλά και του 
τεχνικού εξοπλισμού από αρμόδιο μηχανικό της παρ. 1 
του άρθρου 10 της παρούσης, ο Υπουργός Υγείας, μετά 
την εξέταση του συνόλου των υποβληθέντων δικαιολο- 
γητικών από τη Διεύθυνση Ψυχικής Υγείας, εκδίδει την 


απόφαση χορήγησης άδειας ίδρυσης και λειτουργίας της 
προβλεφθείσας Μονάδας Ψυχικής Υγείας. 

Αρθρο 7 

Προϋποθέσεις και δικαιολογητικά 
για τη χορήγηση άδειας ίδρυσης 

Για τη χορήγηση άδειας ίδρυσης απαιτείται: 

1. Η υποβολή αίτησης από τον ενδιαφερόμενο φορέα 
στη Διεύθυνση Ψυχικής Υγείας. 

2. Υπεύθυνη δήλωση του Επιστημονικά Υπεύθυνου, 
που προτάθηκε κατά τη διαδικασία αξιολόγησης, ότι 
αποδέχεται τον ορισμό του στη θέση αυτή. 

Η μεταβολή του προσώπου του Επιστημονικά Υπεύ¬ 
θυνου που προτάθηκε κατά τη διαδικασία αξιολόγησης, 
τελεί σε κάθε περίπτωση υπό την προϋπόθεση έγκρισης 
της Διεύθυνσης Ψυχικής Υγείας του Υπουργείου Υγείας, 
ώστε να διασφαλίζεται η επιλογή επαγγελματία με ανά¬ 
λογη τεχνογνωσία και εμπειρία. Σε περίπτωση που η Διεύ¬ 
θυνσης Ψυχικής Υγείας δεν εγκρίνειτην μεταβολή αυτή και 
ο φορέας δε συμμορφωθεί σχετικά, ο Υπουργός Υγείας, 
μετά από εισήγηση της Διεύθυνσης Ψυχικής Υγείας, 
προβαίνει σε τροποποίηση της απόφασης έγκρισης 
σκοπιμότητας της παραγράφου 1 του άρθρου 6 και η 
ανάπτυξη της μονάδας ανατίθεται στους επόμενους 
επιλαχόντες φορείς της προηγηθείσας διαδικασίας 
αξιολόγησης κατά τη σειρά κατάταξης τους και στην 
περίπτωση που αυτό δεν είναι δυνατό, προβαίνει στην 
διαδικασία πρόσκλησης ενδιαφέροντος σύμφωνα με 
το Κεφάλαιο Α'. 

3. Υπεύθυνη δήλωση του φορέα, όπου αναφέρεται 
ονομαστικά το σύνολο του προσωπικού που θα απα¬ 
σχοληθεί στη μονάδα. 

4. Υπεύθυνες δηλώσεις των βασικών μελών της πολυ- 
κλαδικής θεραπευτικής ομάδας, σύμφωνα με την περί¬ 
πτωση γ του άρθρου 4 της παρούσας. 

Μεταβολές μελών του προσωπικού και ειδικότερα των 
μελών που αναφέρονται στην περιπτ. γ' του άρθρου 4 τε¬ 
λούν σε κάθε περίπτωση υπό την προϋπόθεση έγκρισης 
της Διεύθυνσης Ψυχικής Υγείας του Υπουργείου Υγείας, 
ώστε να διασφαλίζεται η παροχή υπηρεσιών υψηλής 
τεχνογνωσίας και εμπειρίας, όπως αυτή προτάθηκε και 
αξιολογήθηκε από την Επιτροπή Αξιολόγησης. Σε περί¬ 
πτωση που η Διεύθυνσης Ψυχικής Υγείας δεν εγκρίνει 
κάποια μεταβολή και ο φορέας δε συμμορφωθεί σχε¬ 
τικά, ο Υπουργός Υγείας, μετά από εισήγηση της Διεύ¬ 
θυνσης Ψυχικής Υγείας, προβαίνει σε τροποποίηση της 
απόφασης έγκρισης σκοπιμότητας της παραγράφου 1 
του άρθρου 6 και η ανάπτυξη της μονάδας ανατίθεται 
στους επόμενους επιλαχόντες φορείς της προηγηθεί¬ 
σας διαδικασίας αξιολόγησης κατά τη σειρά κατάταξης 
τους και στην περίπτωση που αυτό δεν είναι δυνατό, 
προβαίνει στην διαδικασία πρόσκλησης ενδιαφέροντος 
σύμφωνα με το Κεφάλαιο Α'. 

5. Αδειες άσκησης επαγγέλματος, άδειες χρησιμοποίη¬ 
σης τίτλου ιατρικής ειδικότητας και πιστοποιητικά εγγρα¬ 
φής στους οικείους Ιατρικούς Συλλόγους του ιατρικού 
προσωπικού που θα απασχοληθεί στη μονάδα. 

Για το λοιπό, πλην ιατρών, προσωπικό, υποβάλλεται η 
άδεια άσκησης επαγγέλματος, όπου αυτή απαιτείται από 
την κείμενη νομοθεσία. 

6. Στην περίπτωση νομικού προσώπου που υποβάλλει 
την αίτηση, υπεύθυνη δήλωση ότι δεν έχουν προκύψει 
μεταβολές/τροποποιήσεις του καταστατικού του και 
των νόμιμων εκπροσώπων/διαχειριστών αυτού, άλλως 
υποβολή όλων των εγγράφων που υποδεικνύουν αυτές. 

7. Πλήρες αντίγραφο ποινικού μητρώου και υπεύθυνη 
δήλωση περί μη δίωξης για κακουργήματα, για αδική¬ 
ματα κατά της γενετήσιας ελευθερία, για κάποιο από 
τα αδικήματα του αρ. 8 παρ. 5 ν. 3528/2007, του νόμου 
περί ναρκωτικών, της δωροδοκίας και της διαφθοράς 
σύμφωνα και με το ν. 3560/2007 ως εκάστοτε ισχύει, της 
δόλιας χρεωκοπίας και της νομιμοποίησης εσόδων από 
παράνομες δραστηριότητες σύμφωνα με την εκάστοτε 
κείμενη νομοθεσία, για τα φυσικά πρόσωπα ή τους νό¬ 
μιμους εκπροσώπους και τους διαχειριστές. 

8. Πιστοποιητικό περί μη πτώχευσης, μη κατάθεσης 
αίτησης πτώχευσης, μη κατάθεσης αίτησης για συνδι- 
αλλαγή-εξυγίανση, μη κατάθεσης αίτησης για λύση και 
μη λύσης του νομικού προσώπου, εφόσον πρόκειται για 
νομικά πρόσωπα. 

9. Φορολογική και ασφαλιστική ενημερότητα. 

10. Υπεύθυνη δήλωση στην οποία ορίζεται το κτήριο 
στο οποίο θα λειτουργήσει η μονάδα, σύμφωνα με όσα 
αναφέρονται στην πρόσκληση εκδήλωσης ενδιαφέρο¬ 
ντος. 

Άρθρο 8 

Χορήγηση άδειας λειτουργίας 

Μονάδας Ψυχικής Υγείας 

1. Εντός δύο μηνών από την χορήγηση της άδειας 
ίδρυσης, ο φορέας οφείλει να προβεί στις απαραίτητες 
ενέργειες για την χορήγηση άδειας λειτουργίας σύμφωνα 
με το άρθρο 9 της παρούσας. 

Εντός δέκα (10) ημερών από τη χορήγηση θετικής γνω¬ 
μοδότησης για τις κτηριακές και λοιπές εγκαταστάσεις 
και τον εξοπλισμό σύμφωνα με το άρθρο 9 της παρού¬ 
σας, ο ενδιαφερόμενος φορέας οφείλει να καταθέσει 
αίτηση για τη χορήγηση άδειας λειτουργίας και τα απα¬ 
ραίτητα δικαιολογητικά στη Διεύθυνση Ψυχικής Υγείας, 
η οποία διενεργεί τον έλεγχο αυτών. 

2. Στις περιπτώσεις που εντός έτους δεν έχει υποβληθεί 
πλήρης φάκελος με τα προβλεπόμενα από το άρθρο 9 
δικαιολογητικά, ο φορέας καλείται να αιτιολογήσει την 
σημειωθείσα καθυστέρηση και να ολοκληρώσει την 
προβλεφθείσα διαδικασία εντός διμήνου. Σε αντίθετη 
περίπτωση, ο Υπουργός Υγείας μετά από εισήγηση της 
ως άνω Διεύθυνσης προβαίνει σε τροποποίηση της από¬ 
φασης έγκρισης σκοπιμότητας της παραγράφου 1 του 
άρθρου 6 και σε ανάκληση της άδειας ίδρυσης, και η 
ανάπτυξη της μονάδας ανατίθεται στους επόμενους επι- 
λαχόντες φορείς της προηγηθείσας διαδικασίας αξιολό¬ 
γησης κατά τη σειρά κατάταξής τους ή, στην περίπτωση 
που αυτό δεν είναι δυνατό, προβαίνει στην διαδικασία 
πρόσκλησης ενδιαφέροντος σύμφωνα με το Κεφάλαιο 
Α. Η μονάδα δεν διακόπτει τη λειτουργία της, εάν δεν 
ολοκληρωθεί η διαδικασία χορήγησης άδειας ίδρυσης 
σε νέο φορέα. 

3. Μετά την ολοκλήρωση του ελέγχου των δικαιολογη- 
τικών και των κτηριακών εγκαταστάσεων ως κατωτέρω 


από τη Διεύθυνση Ψυχικής Υγείας, ο Υπουργός Υγείας 
εκδίδει την άδεια λειτουργίας της Μονάδας Ψυχικής Υγεί¬ 
ας, στην οποία αναγράφονται ρητώς: 
α. Ο ακριβής ορισμός της Μονάδας Ψυχικής Υγείας, 
β. Οι συγκεκριμένοι στόχοι της μονάδας, όπως αυτοί 
καθορίζονται από το ισχύον θεσμικό πλαίσιο, την Από¬ 
φαση Έγκρισης Σκοπιμότητας της παραγράφου 1 του 
άρθρου 6 και την υποβληθείσα πρόταση. 

γ. Ο Επιστημονικά Υπεύθυνος της Μονάδας Ψυχικής 
Υγείας και η σύνθεση και ο αριθμός του προσωπικού. 

δ. Ο αριθμός των ωφελούμενων που εξυπηρετεί η 
Μονάδα Ψυχικής Υγείας ή ο πληθυσμός-στόχος για τα 
Κέντρα Ημέρας, η έδρα και η περιοχή ευθύνης, 
ε. Οι πηγές χρηματοδότησης της μονάδας. 

4. Έγκριση μεταβολών στην άδεια λειτουργίας των 
μονάδων που αφορούν στον αριθμό του προσωπικού 
και το εύρος των υπηρεσιών και επιφέρουν πρόσθετη 
δαπάνη ή που αφορούν στο είδος της μονάδας, προϋ¬ 
ποθέτουν υποβολή τεκμηριωμένης έκθεσης από τον φο¬ 
ρέα στην αρμόδια διεύθυνση, στην οποία λαμβάνονται 
υπόψη τα κριτήρια της παρ. 2 του άρθρου 1, η δαπάνη 
που επιφέρουν οι μεταβολές και οι διαθέσιμοι πόροι. Η 
Διεύθυνση Ψυχικής Υγείας κάθε τρίμηνο προβαίνει σε 
αξιολόγηση των αιτημάτων που έχουν επαρκή πρόταση 
και τεκμηρίωση και εισηγείται στον Υπουργό σχετικά με 
την έγκριση ή μη των μεταβολών. 

Άρθρο 9 

Προϋποθέσεις και δικαιολογητικά 
για τη χορήγηση άδειας λειτουργίας 
Για τη χορήγηση άδειας λειτουργίας απαιτείται: 

1. Η υποβολή αίτησης από τον ενδιαφερόμενο φορέα 
στη Διεύθυνση Ψυχικής Υγείας. 

2. Θετική γνωμοδότηση ελέγχου των κτηριακών εγκα¬ 
ταστάσεων της μονάδας καθώς και του τεχνικού εξοπλι¬ 
σμού από αρμόδιο μηχανικό της παρ. 1 του επόμενου 
άρθρου. 

3. Υπεύθυνη δήλωση ότι δεν έχει επέλθει καμία διαφο¬ 
ροποίηση στα στοιχεία που δηλώθηκαν καιταδικαιολο- 
γητικά που κατατέθηκαν για τη χορήγηση άδειας ίδρυ¬ 
σης. Σε περίπτωση διαφοροποιήσεων, τροποποιήσεων 
και μεταβολών κατατίθενται εκ νέου τα σχετικά έγγραφα. 
Ειδικότερα όσον αφορά στις μεταβολές μελών του προ¬ 
σωπικού, αυτές επιτρέπονται σε περίπτωση σχετικού 
αιτήματος του εργαζομένου ή κατόπιν τεκμηριωμένης 
εισήγησης του Επιστημονικά Υπεύθυνου της μονάδας, 
και υπό την προϋπόθεση της έγκρισης της Διεύθυνσης 
Ψυχικής Υγείας, σύμφωνα με τα οριζόμενα στις παρα¬ 
γράφους 1 και 3 του άρθρου 7 της παρούσας. 

Άρθρο 10 

Έλεγχος των κτηριακών και λοιπών 
εγκαταστάσεων και του εξοπλισμού 
1. Ο έλεγχος των κτηριακών εγκαταστάσεων όλων 
των μονάδων αλλά και του τεχνικού εξοπλισμού, αυτός 
πραγματοποιείται από ένα Μηχανικό ή άλλο Τεχνικό 
της Τεχνικής Υπηρεσίας της οικείας Υγειονομικής Πε¬ 
ριφέρειας (Υ.Π.Ε.) ή του Νοσοκομείου του ΕΣΥ, το οποίο 

βρίσκεται πλησιέστερα στη Μονάδα Ψυχοκοινωνικής 
Αποκατάστασης. 

Για το λόγο αυτό, υποβάλλεται στη Διεύθυνση Ψυχι¬ 
κής Υγείας του Υπουργείου Υγείας κατ' έτος κατάλογος, 
ο οποίος περιέχει το ονοματεπώνυμο και τα στοιχεία 
επικοινωνίας των υπαλλήλων που πληρούν τις προϋ¬ 
ποθέσεις της προηγούμενης παραγράφου και ο οποίος 
συντάσσεται με ευθύνη της κάθε Υ.ΠΕ. Ο έλεγχος μπορεί 
να πραγματοποιείται επίσης από μηχανικό της οικείας 
Περιφέρειας ή του οικείου Δήμου. 

2. Στις περιπτώσεις που υποβληθεί αρνητική γνωμο¬ 
δότηση λόγω διαπίστωσης ελλείψεων ή αποκλίσεων 
από τις προδιαγραφές που αναφέρονται στις αντίστοι¬ 
χες υπουργικές αποφάσεις για την κτηριακή υποδομή 
και τον τεχνικό εξοπλισμό των αντιστοίχων μονάδων, 
ο φορέας που έχει υποβάλει την αίτηση Οφείλει εντός 
διμήνου από την κοινοποίηση της γνωμοδότησης να 
προβεί στις απαραίτητες διορθώσεις - συμπληρώσεις και 
να ενημερώσει εγγράφως τη Διεύθυνση Ψυχικής Υγείας 
του Υπουργείου Υγείας. 

3. Εντός μηνός από την υποβολή της έγγραφης ενη¬ 
μέρωσης της προηγούμενης παραγράφου, διενεργείται 
επανέλεγχος από κάποιο από τα πρόσωπα της παρ. 1 ως 
προς τη συμμόρφωση του φορέα στις παρατηρήσεις 
της πρώτης γνωμοδότησης. Εάν διαπιστωθεί έλλειψη 
συμμόρφωσης, ο Υπουργός Υγείας, μετά από εισήγηση 
της αρμόδιας διεύθυνσης, προβαίνει στην ανάκληση της 
άδειας ίδρυσης σύμφωνα με το άρθρο 13 της παρούσας, 
και αναθέτει την μονάδα στους επόμενους επιλαχόντες 
φορείς της προηγηθείσας διαδικασίας αξιολόγησης κατά 
τη σειρά κατάταξης τους ή, στην περίπτωση που αυτό 
δεν είναι δυνατό, προβαίνει στην διαδικασίαπρόσκλησης 
ενδιαφέροντος σύμφωνα με το Κεφάλαιο Α'. 

Αρθρο 11 

Υποχρεώσεις του φορέα μετά τη χορήγηση 
της άδειας λειτουργίας 

1. Ο φορέας οφείλει να πληροί καθ' όλη την περίοδο 
λειτουργίας της Μονάδας Ψυχικής Υγείας τις προϋποθέ¬ 
σεις για την χορήγηση άδειας λειτουργίας (άρθρο 9 της 
παρούσας). Για οποιαδήποτε αλλαγή, οφείλει να ενη¬ 
μερώνει τη Διεύθυνση Ψυχικής Υγείας του Υπουργείου 
Υγείας εκ των προτέρων ή άμεσα σε περίπτωση έκτακτης 
ανάγκης. Οι τυχόν αλλαγές προϋποθέτουν την έγκριση 
της Διεύθυνσης Ψυχικής Υγείας εντός μηνός. 

2. Ο φορέας οφείλει να λειτουργεί τη μονάδα για δι¬ 
άρκεια τουλάχιστον τεσσάρων ετών από την χορήγηση 
της άδειας λειτουργίας με το ίδιο προσωπικό. Μεταβο¬ 
λές μελών του προσωπικού επιτρέπονται σε περίπτωση 
σχετικού αιτήματος του εργαζομένου ή κατόπιν τεκμη¬ 
ριωμένης εισήγησης του Επιστημονικά Υπεύθυνου της 
μονάδας, και υπό την προϋπόθεση της έγκρισης της 
Διεύθυνσης Ψυχικής Υγείας, σύμφωνα με τα οριζόμενα 
στις παραγράφους 1 και 3 του άρθρου 7 της παρούσας. 

3. Για οποιαδήποτε αλλαγή των ρητώς αναγραφομέ- 
νων όρων στην άδεια λειτουργίας (παρ. 3 άρθρου 8 της 
παρούσας) απαιτείται υποβολή αίτησης στη Διεύθυνση 
Ψυχικής Υγείας του Υπουργείου Υγείας για τροποποίηση 
της άδειας λειτουργίας της μονάδας. 


4. Ο φορέας διαμορφώνει εσωτερικό κανονισμό λει¬ 
τουργίας της μονάδας εντός δύο μηνών από τη χορήγη¬ 
ση άδειας λειτουργίας, ο οποίος υποβάλλεται στη Διεύ¬ 
θυνση Ψυχικής Υγείας και εγκρίνεται από τον Υπουργό 
Υγείας. 

5.0 φορέας οφείλει να διατηρεί ιστοσελίδα, όπου θα 
ενημερώνει για το έργο και της δράσεις της μονάδας. 

6. Ο φορέας τηρεί αρχεία των ωφελούμενων, κατ' 
εφαρμογή των διατάξεων του νόμου περί Προστασίας 
Προσωπικών Δεδομένων. 

7. Ο φορέας υποβάλλει τα απαραίτητα στοιχεία στο 
Πληροφοριακό Σύστημα Μονάδων Ψυχικής Υγείας. 

8. Ο φορέας καταγράψει τις θεραπευτικές δραστηρι¬ 
ότητες της Μονάδας Ψυχικής Υγείας και τη συμμετοχή 
όλου του προσωπικού σε αυτές τις δραστηριότητες, έτσι 
ώστε να προκύπτει τόσο η εφαρμογή του προγράμματος 
λειτουργίας, όσο και οι κοινοτικές και λοιπές δραστηρι¬ 
ότητες και υποβάλει ετήσια έκθεση πεπραγμένων στη 
Διεύθυνση Ψυχικής Υγείας και αναρτά αυτή στην ιστο¬ 
σελίδα του και στο Πληροφοριακό Σύστημα Μονάδων 
Ψυχικής Υγείας. 

9. Ο φορέας οργανώνει κατάλληλη διοικητική υπο¬ 
δομή και τηρεί οικονομικά στοιχεία, σύμφωνα με τις 
ισχύουσες διατάξεις. 

ΚΕΦΑΑΑΙΟ Γ' 

ΔΙΑΚΟΠΗ ΑΕΙΤΟΥΡΓΙΑΣ - ΚΥΡΩΣΕΙΣ 

Αρθρο 12 

Διακοπή λειτουργίας της Μονάδας 

1. Απαγορεύεται η διακοπή λειτουργίας της Μονά¬ 
δας Ψυχικής Υγείας, χωρίς προηγούμενη απόφαση του 
Υπουργείου Υγείας. 

2. Για την έκδοση της απόφασης διακοπής λειτουργί¬ 
ας απαιτείται αιτιολογημένη αίτηση του φορέα προς τη 
Διεύθυνση Ψυχικής Υγείας. Η άδεια διακοπής της λει¬ 
τουργίας της μονάδας δεν χορηγείται και η Μονάδα δεν 
διακόπτει τη λειτουργίας της, εάν δεν εξασφαλιστεί η συ¬ 
νέχιση της φροντίδας και περίθαλψηςτων ωφελούμενων 
σε ανάλογη μονάδα με ευθύνη του Υπουργείου Υγείας, 
σε συνεργασία με την οικείαΤ.Επ.Ε.Ψ.Υ.Ε. ή Τ.Επ.Ε.Ψ.Υ.Π.Ε. 
και, μέχρι τη συγκρότησή τους, την οικεία Τ.Ε.Ψ.Υ. και το 
φορέα που έχει την άδεια λειτουργίας. 

3. Εντός ενός διμήνου από την υποβολή της αίτησης 
διακοπή λειτουργίας, η Διεύθυνση Ψυχικής Υγείας, μετά 
από σχετική εισήγηση στον Υπουργό Υγείας, προβαίνει 
στην τροποποίηση της άδειας λειτουργίας σε προσωρινή 
και ακολούθως στην έκδοση πρόσκλησης εκδήλωσης 
ενδιαφέροντος, εκτός εάν κριθεί ότι δεν είναι αναγκαία 
η συνέχιση της λειτουργίας της μονάδας. Ο φορέας δεν 
μπορεί να διακόψει τη λειτουργία της μονάδας, εάν δεν 
ολοκληρωθεί η διαδικασία χορήγησης άδειας ίδρυσης σε 
νέο φορέα, οπότε εκδίδεται και η απόφαση του Υπουρ¬ 
γού Υγείας περί διακοπής της λειτουργίας της μονάδας 
από τον προηγούμενο φορέα. 

Στην περίπτωση που ο φορέας προβεί στη διακοπή 
της λειτουργίας της μονάδας πριν την ολοκλήρωση της 
διαδικασίας χορήγησης άδειας ίδρυσης σε νέο φορέα 
προκειμένου να εξασφαλιστεί η συνέχιση της φροντί- 

δας και περίθαλψης των ωφελούμενων, αποκλείεται από 
κάθε μελλοντική διαδικασία αξιολόγησης μετά από εισή¬ 
γηση της Διεύθυνσης Ψυχικής Υγείας με απόφαση του 
Υπουργού Υγείας, ενώ δύναται, με την ίδια διαδικασία, 
να ανακαλσύνται σι άδειες ίδρυσης και λειτσυργίας όλων 
των μονάδων του. 

Σε περίπτωση ανάκλησης των αδειών ίδρυσης και 
λειτουργίας των μονάδων του φορέα σύμφωνα με το 
προηγούμενο εδάφιο, κινείται η διαδικασία των παρα¬ 
γράφων 2 και 3 του επόμενου άρθρου. 

Άρθρο 13 

Ανάκληση Άδειας Άειτουργίας 
μετά από Προδικασία 

1. Σε περιπτώσεις παραβίασης του θεσμικού πλαισίου, 
των όρων άδειας λειτουργίας και των υποχρεώσεων του 
φορέα, όπως αναφέρονται στο άρθρο 11 της παρούσας 
και πριν την επιβσλή της ανάκλησης των αδειών ίδρυσης 
και λειτσυργίας της μανάδας, πραηγείται έγγραφη επισή¬ 
μανση πρσς τσ φσρέα από την αρμόδια Διεύθυνση Ψυχι¬ 
κής Υγείας ταυ Υπαυργείσυ Υγείας για τις διαπιστωθείσες 
παραβάσεις, επί των απαίων α φαρέας αφείλει να παρέχει 
εξηγήσεις μέσα σε προθεσμία δεκαπέντε (15) ημερών. 
Σε περίπτωση που οι εξηγήσεις δεν κριθούν επαρκείς 
από τη Διεύθυνση Ψυχικής Υγείας του Υπουργείου Υγεί¬ 
ας, ο φορέας οφείλει εντός διμήνου να συμμορφωθεί 
προς τις σχετικές υποδείξεις της Διεύθυνσης. Στην περί¬ 
πτωση που έχουν ξεκινήσει από το φορέα διορθωτικές 
παρεμβάσεις σύμφωνα με τις ανωτέρω υποδείξεις και 
δεν έχουν ολοκληρωθεί εντός του προαναφερόμενου 
χρόνου, η Διεύθυνση Ψυχικής Υγείας δύναται να δώσει 
δίμηνη παράταση για την ολοκλήρωση αυτών. 

2. Στην περίπτωση που δεν έχει σημειωθεί επαρκής 
συμμόρφωση του φορέα, σύμφωνα με την ορισθείσα 
στην παρ. 1 διαδικασία, ο Υπουργός Υγείας με απόφα¬ 
ση του προβαίνει άμεσα στην τροποποίηση της άδειας 
λειτουργίας σε προσωρινή και ακολούθως στην έκδοση 
πρόσκλησης εκδήλωσης ενδιαφέροντος. 

Η μονάδα δεν διακόπτει τη λειτουργία της, εάν δεν 
ολοκληρωθεί η διαδικασία χορήγησης άδειας ίδρυσης 
σε νέο φορέα. 

Με την ολοκλήρωση της διαδικασίας χορήγησης 
άδειας ίδρυσης στο νέο φορέα ανακαλούνται ταυτόχρο¬ 
να η άδεια ίδρυσης και η προσωρινή άδεια λειτουργίας 
του φορέα που υπέπεσε στις παραβιάσεις της παρ. 1. 

3. Η ανάκληση της προσωρινής άδειας λειτουργίας του 
φορέα εκτελείται από έναν υπάλληλο της Διεύθυνσης 
Ψυχικής Υγείας ή έναν υπάλληλο της οικείας Υ.ΠΕ., που 
ορίζεται ειδικά προς τούτο. 

Άρθρο 14 

Ανάκληση Άδειας Άειτουργίας 
χωρίς Προδικασία - Κυρώσεις 

1.0 Υπουργός Υγείας δύναται να επιβάλει την ανάκλη¬ 
ση των αδειών ίδρυσης και λειτουργίας Μονάδας Ψυχι¬ 
κής Υγείας, χωρίς την προδικασία του προηγούμενου 
άρθρου, σε περιπτώσεις που επιβάλλεται από επιτακτικό 
δημόσιο συμφέρον ή σε περιπτώσεις που σημειώνονται 
σοβαρές υστερήσεις στην αποτελεσματικότητα και την 


ποιότητα των παρεχόμενων υπηρεσιών και την προστα¬ 
σία των δικαιωμάτων των ωφελούμενων. Στις περιπτώ¬ 
σεις αυτές ενδεικτικά υπάγονται τα ακόλουθα: 

α. σοβαρές παραβιάσεις των δικαιωμάτων των ωφε¬ 
λούμενων από τις Μ.Ψ.Υ. ατόμων, σύμφωνα με τη Σύμβα¬ 
ση των Δικαιωμάτων των Ατόμων με αναπηρία του Ο.Η.Ε. 
και του λοιπού σχετικού θεσμικού πλαισίου, 
β. σοβαρή υστέρηση ως προς την παροχή ποιοτικών 
υπηρεσιών, σύμφωνα με το υφιστάμενο θεσμικό πλαίσιο 
και εκθέσεις αρμόδιων εθνικών και διεθνών οργάνων, 
γ. μεγάλη υστέρηση στην επίτευξη στόχων που έχουν 
τεθεί από το εποπτεύον υπουργείο και στην αποτελε¬ 
σματικότητα και αποδοτικότητα των παρεχόμενων υπη¬ 
ρεσιών, 

δ. κατάχρηση του δημόσιου χρήματος και κακοδιαχεί¬ 
ριση της καταβληθείσας από το εποπτεύον υπουργείο ή 
Ευρωπαϊκό Πρόγραμμα επιχορήγησης, 
ε. διακινδύνευση της περιουσίας των ωφελούμενων 
ατόμων. 

2. Στις περιπτώσεις της παρ. 1, η Διεύθυνση Ψυχικής 
Υγείας του Υπουργείου Υγείας προβαίνει άμεσα στις 
ενέργειες που περιγράφονται στις παρ. 2-3 του άρθρου 
13 . 

3. Στις περιπτώσεις που υπάρχουν σοβαρές ενδείξεις 
ή διαπιστώσεις παραβίασης του υφιστάμενου θεσμικού 
πλαισίου, οι οποίες αποτυπώνονται σε πορίσματα των 
αρμόδιων ελεγκτικών οργάνων και από τις οποίες προ¬ 
κύπτει κίνδυνος της υγείας των ωφελούμενων ή κακο¬ 
ποίησή τους, ο Υπουργός Υγείας, μετά από εισήγηση της 
Διεύθυνσης Ψυχικής Υγείας, προβαίνει σε άμεση ανάκλη¬ 
ση των αδειών ίδρυσης και λειτουργίας της μονάδας και 
είτε προβαίνει στην προσωρινή ανάθεση της μονάδας 
σε ΝΠΙΔ μη-κερδοσκοπικού χαρακτήρα που αναπτύσσει 
Μονάδες Ψυχικής Υγείας στον ίδιο ή όμοροΤο.Ψ.Υ. και σε 
εξαιρετικές περιπτώσεις στην ΑΕΜΥ ΑΕ, λαμβανομένου 
υπόψη του επείγοντος χαρακτήρα της προσωρινής ανά¬ 
θεσης, είτε προβαίνει στην μεταφορά των ωφελούμενων 
που περιθάλπονται σε ανάλογη μονάδα. Η προσωρινή 
ανάθεση σε άλλο φορέα είναι διάρκειας ενός (1) έτους ως 
την ολοκλήρωση της διαδικασίας του Κεφαλαίου Α' και 
στην περίπτωση μη περαίωσης της διαδικασίας αυτής 
δύναται να παρατείνεται, μετά από αιτιολόγηση. 

4. Οι αποφάσεις ανάκλησης των αδειών ίδρυσης και 
λειτουργίας της Μονάδας της προηγούμενης παραγρά¬ 
φου, εκτελούνται από έναν υπάλληλο της Διεύθυνσης 
Ψυχικής Υγείας ή έναν υπάλληλο της οικείας Υ.ΠΕ., που 
ορίζεται ειδικά προς τούτο, ο οποίος εποπτεύει τη δια¬ 
δικασία προσωρινής ανάθεσης της μονάδας στο νέο φο¬ 
ρέα. Κατά τη διαδικασία αυτή οφείλουν να παρίστανται 
κατ' ελάχιστον ο Επιστημονικά Υπεύθυνος και ο διοικη¬ 
τικός υπάλληλος των εμπλεκόμενων φορέων, καθώς και 
οι νόμιμοι εκπρόσωποι ή διαχειριστές του υφιστάμενου 
τις κυρώσεις φορέα. 

5. Στην περίπτωση που ο φορέας δεν συνεργάζεται 
με την περιγραφείσα στην προηγούμενη παράγραφο 
διαδικασία, συντάσσεται έκθεση από τον αρμόδιο υπάλ¬ 
ληλο της διεύθυνσης του υπουργείου ή της Υ.ΠΕ. Ακο¬ 
λούθως, οι αποφάσεις ανάκλησης εκτελούνται από την 
αστυνομική αρχή, παρουσία υπαλλήλου του Υπουργείου 




33412 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2932/25.08.2017 


Υγείας, που ορίζεται ειδικά προς τούτο και με επιμέλεια 
της κατάτάπον αρμόδιας Εισαγγελίας Πρωτοδικών, προς 
την οποία κοινοποιείται αντίγραφο της απόφασης ανά¬ 
κλησης της άδειας ίδρυσης και λειτουργίας. Με την ολο¬ 
κλήρωση της εκτέλεσης συντάσσεται έγγραφο από τα 
όργανα εκτέλεσης που κοινοποιείται προς την ως άνω 
εισαγγελική αρχή και το Υπουργείο Υγείας. 

6. Στις περιπτώσεις που επιβάλλεται από το Υπουρ¬ 
γείο Υγείας ως κύρωση αφαίρεση της άδειας ίδρυσης 
και λειτουργίας Μονάδας Ψυχικής Υγείας, απαγορεύε¬ 
ται η χορήγηση νέας άδειας για ίδρυση και λειτουργία 
Μονάδας Ψυχικής Υγείας στον φορέα και επιβάλλονται 
οικονομικές κυρώσεις σύμφωνα με τα οριζόμενα στα 
άρθρα 20 και 21 του π.δ. 247/1991. 


Άρθρο 15 
Τελικές διατάξεις 

1. Από την έναρξη ισχύος της παρούσας, καταργείται 
η αριθ. Υ5β/οικ.1962/21-9-2000 (ΦΕΚ 1268/672000) 
υπουργική απόφαση, όπως έχει τροποποιηθεί και ισχύει. 

2. Οι διατάξεις της παρούσας κατισχύουν οποιοσδή¬ 
ποτε αντίθετης διάταξης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Αυγούστου 2017 
Ο Υπουργός 

ΑΝΔΡΕΑΣ ΞΑΝΘΟΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθύπίΒείθτ.ΒίΟΐΒί.αΓ 










